Α4-0326/96

Ψήφισμα που αφορά το Λευκό Βιβλίο της Επιτροπής «Ενεργειακή πολιτική για την Ευρωπαϊκή Ένωση» (COM(95)0682 - C4-0018/96)

Το Ευρωπαϊκό Κοινοβούλιο,

- έχοντας υπόψη το Λευκό Βιβλίο της Επιτροπής (COM(95)0682 - C4-0018/96),

- έχοντας υπόψη τη γνωμοδότηση της 15ης Νοεμβρίου 1994 σχετικά με την πρόταση κανονισμού του Συμβουλίου που αφορά πρόγραμμα για τη χρηματοδοτική ενίσχυση της Κοινότητας ενόψει της προώθησης των ενεργειακών τεχνολογιών στην Ευρώπη κατά την περίοδο 1995-1998 - THERMIE ΙΙ ((ΕΕ C 341 της 5.12.1994, σελ. 48)),

- έχοντας υπόψη τη γνωμοδότηση της 17ης Νοεμβρίου 1994 όσον αφορά την πρόταση απόφασης του Συμβουλίου για την έγκριση ειδικού προγράμματος έρευνας και τεχνολογικής ανάπτυξης (1994-1998) στον τομέα του περιβάλλοντος και του κλίματος ((ΕΕ C 341 της 5.12.1994, σελ. 133)),

- έχοντας υπόψη τη γνωμοδότησή του της 13ης Δεκεμβρίου 1994 σχετικά με την πρόταση απόφασης του Συμβουλίου που αφορά την υπογραφή της Συνθήκης για την Ευρωπαϊκή Χάρτα Ενέργειας και την προσωρινή εφαρμογή της από την Ευρωπαϊκή Κοινότητα ((ΕΕ C 18 της 23.1.1995, σελ. 34)),

- έχοντας υπόψη το ψήφισμά του της 29ης Ιουνίου 1995 για την ανακοίνωση της Επιτροπής που αφορά την πολιτική της Ένωσης για την ανταγωνιστικότητα της βιομηχανίας ((ΕΕ C 183 της 17.7.1995, σελ. 26)),

- έχοντας υπόψη το ψήφισμά του της 10ης Οκτωβρίου 1995 σχετικά με το Πράσινο Βιβλίο της Επιτροπής «Ενεργειακή πολιτική της Ευρωπαϊκής Ένωσης» ((ΕΕ C 287 της 30.10.1995, σελ. 34)),

- έχοντας υπόψη την απόφασή του της 26ης Οκτωβρίου 1995 όσον αφορά την κοινή θέση που ενέκρινε το Συμβούλιο ενόψει της έγκρισης της απόφασης του Συμβουλίου περί συνόλου δράσεων προς διαμόρφωση ευνοϊκότερου πλαισίου για την ανάπτυξη των διευρωπαϊκών δικτύων στον τομέα της ενέργειας ((ΕΕ C 308 της 20.11.1995, σελ. 115)),

- έχοντας υπόψη το ψήφισμά του της 29ης Φεβρουαρίου 1996 που αφορά το έγγραφο εργασίας της Επιτροπής σχετικά με τα μικρά και πολύ μικρά συστήματα ηλεκτρισμού στην εσωτερική αγορά ηλεκτρισμού ((ΕΕ C 78 της 18.3.1996, σελ. 14)),

- έχοντας υπόψη τη γνωμοδότησή του 16ης Απριλίου 1996 που αφορά την πρόταση απόφασης του Συμβουλίου σχετικά με το πολυετές πρόγραμμα για την προώθηση της ενεργειακής απόδοσης στην Κοινότητα - SAVE ΙΙ ((ΕΕ C 141 της 13.5.96, σελ. 26)),

- έχοντας υπόψη τη γνωμοδότησή του της 16ης Απριλίου 1996 σχετικά με την πρόταση κανονισμού του Συμβουλίου όσον αφορά τη θέσπιση πολυετούς προγράμματος για την προώθηση της διεθνούς συνεργασίας στον τομέα της ενέργειας - SYNERGY ((ΕΕ C 141 της 13.5.1996, σελ. 52)),

- έχοντας υπόψη τη γνωμοδότησή του της 17ης Ιουνίου 1996 με την κοινή θέση που ενέκρινε το Συμβούλιο ενόψει της έγκρισης οδηγίας σχετικά με τις απαιτήσεις για την ενεργειακή απόδοση των οικιακών ηλεκτρικών ψυγείων, καταψυκτών και συνδυασμών τους ((ΕΕ C 198 της 24.6.1996, σελ. 626)),

- έχοντας υπόψη το ψήφισμά του της 4ης Ιουλίου 1996 σχετικά με το πρόγραμμα δράσης της Κοινότητας στον τομέα των ανανεώσιμων πηγών ενέργειας ((Βλ. ΣΠ της 4.7.1996 (Μέρος ΙΙ, σημείο 5))),

- έχοντας υπόψη το ψήφισμά του της 20ης Σεπτεμβρίου 1996 για δράσεις συνεργασίας Ανατολής και Δύσης στους τομείς της ενέργειας και της πυρηνικής ασφάλειας ((Βλ. ΣΠ της 20.9.96 (Μέρος ΙΙ, σημείο 5))),

- έχοντας υπόψη τη γνωμοδότηση της Επιτροπής των Περιφερειών ((Επιτροπή των Περιφερειών 2/96/αναθ.)),

- έχοντας υπόψη τη γνωμοδότηση της 12ης Νοεμβρίου 1996 σχετικά με την πρόταση οδηγίας του Συμβουλίου όσον αφορά την καθιέρωση τεχνικού ορθολογικού προγραμματισμού στους τομείς της διανομής ηλεκτρισμού και φυσικού αερίου, που περιέχεται στην έκθεσή του ((ΣΠ της ημερομηνίας αυτής, μέρος ΙΙ, σημείο 8)),

- έχοντας υπόψη το ψήφισμα του της 14ης Νοεμβρίου 1996 σχετικά με την ανακοίνωση της Επιτροπής με θέμα τον εφοδιασμό της Ευρωπαϊκής Κοινότητας με φυσικό αέριο και τις μελλοντικές προοπτικές του, που περιέχεται στην έκθεσή της

((ΣΠ της ημερομηνίας αυτής, μέρος ΙΙ, σημείο 13 γ).))- έχοντας υπόψη τη δήλωση του Συμβουλίου της Μαδρίτης, η οποία καθόρισε ότι το έτος 2010, το 15% της πρωτογενούς ενέργειας θα προέρχεται από ανανεώσιμες πηγές,

- έχοντας υπόψη την έκθεση της Επιτροπής Έρευνας, Τεχνολογικής Ανάπτυξης και Ενέργειας και τις γνωμοδοτήσεις της Επιτροπής Γεωργίας και Ανάπτυξης της Υπαίθρου, της Επιτροπής Εξωτερικών Υποθέσεων, Ασφάλειας και Αμυντικής Πολιτικής, της Επιτροπής Εξωτερικών Οικονομικών Σχέσεων και της Επιτροπής Μεταφορών και Τουρισμού (Α4-0326/96),

Α. λαμβάνοντας υπόψη ότι η Επιτροπή αποδίδει σε αυτό το Λευκό Βιβλίο πολύ περισσότερη προσοχή από ό,τι στο Πράσινο Βιβλίο, στις περιβαλλοντικές πτυχές της ενεργειακής πολιτικής και ότι προτείνει συγκεκριμένες δράσεις στον τομέα αυτό,

Β. λαμβάνοντας ωστόσο υπόψη ότι, με το εν λόγω Λευκό Βιβλίο η εξέταση του θέματος της βιώσιμης ενέργειας βρίσκεται ακόμα στο σχετικά πρώιμο στάδιο προβληματισμού και ότι είναι απαραίτητο να εξετασθεί ο τομέας της ενέργειας στο σύνολό του λαμβάνοντας υπόψη τη σημασία και το ρόλο της βιώσιμης ενέργειας,

Γ. λαμβάνοντας υπόψη ότι τα σηματικότερα στοιχεία της πολιτικής που αποβλέπει στη βιώσιμη ενέργεια και στην εξοικονόμιση ενέργειας είναι τα εξής:

- η χρησιμοποίηση πηγών που δεν εξαντλούνται,

- η ανάπτυξη (εντελώς νέων και βιώσιμων) δυνατοτήτων υποκατάστασης για τις ενεργειακές πηγές που λιγοστεύουν,

- η αποτελεσματικότερη κατανάλωση ενέργειας, η αυξημένη ανακύκλωση και η ανάπτυξη νέων και οικονομικότερων δυνατοτήτων κατανάλωσης,

- τεχνική βελτίωση και νέα ανάπτυξη των παραγωγικών διαδικασιών (μεταξύ άλλων των τεχνικών παραγωγής),

- περαιτέρω ανάπτυξη αποδοτικότερων και βιώσιμων πηγών (όπως η ηλιακή ενέργεια, η φωτοβολταϊκή ενέργεια, η ενέργεια από βιομάζα, η αιολική και η παλιρροιακή ενέργεια),

- παράλληλη πολιτική που να αποσκοπεί στην εισαγωγή στην αγορά, στην ανάπτυξη αγοράς για βιώσιμη ενέργεια και σε συνοδευτικά μέτρα για την προώθηση τόσο της προσφοράς όσο και της ζήτησης στην αγορά αυτή, ούτως ώστε να καταστεί ανταγωνιστικότερη η βιώσιμη ενέργεια,

- ο περιορισμός των αρνητικών περιβαλλοντικών επιπτώσεων από τη χρήση ενέργειας εντός, προς το σκοπό αυτό, ορισθέντων προϋποθέσεων όπως της μη υπερβάσεως του «κριτικού βάρους» όσον αφορά το φαινόμενο οξίνισης καθώς και τη σταθεροποίηση, πριν από το 2000 και τη μείωση μετά το 2000, των συγκεντρώσεων διοξείδιου του άνθρακα,

- μείωση της κατανάλωσης ενέργειας μέσω της εγκρίσεως προτύπου βιώσιμης ανάπτυξης το οποίο προϋποθέτει όχι μόνο την ορθολογική κατανάλωση της ενέργειας αλλά τη μείωση της κατανάλωσής της,

Δ. λαμβάνοντας υπόψη ότι η Επιτροπή αφιερώνει τώρα στη Λευκή Βίβλο δικαιολογημένως μεγαλύτερη προσοχή στη συνδυασμένη παραγωγή θερμότητας και ηλεκτρισμού (co-generation),

Ε. λαμβάνοντας υπόψη ότι το Ευρωπαϊκό Κοινοβούλιο στο προαναφερθέν ψήφισμά του της 10ης Οκτωβρίου 1991 για το Λευκό Βιβλίο με τίτλο «για μια ενεργειακή πολιτική της Ευρωπαϊκής Ένωσης» έχει διατυπώσει τις κατευθυντήριες αρχές για τη σταδιακή φιλελευθεροποίηση της αγοράς ηλεκτρισμού,

ΣΤ. λαμβάνοντας υπόψη ότι στο πλαίσιο αυτό οι ακόλουθες κατευθυντήριες αρχές είναι οι ίδιες τόσο για τον τομέα του φυσικού αερίου όσο και για τον τομέα του ηλεκτρισμού, δηλαδή:

- η προώθηση της φιλελευθεροποιημένης αγοράς του φυσικού αερίου μέσω του σύντομου ανοίγματος των αγορών φυσικού αερίου των κρατών μελών και η δυνατότητα, τηρουμένης της υποχρέωσης παροχής δημοσίων υπηρεσιών, της ελεύθερης διανομής φυσικού αερίου σε ένα κράτος μέλος σε διαφόρους τύπους καταναλωτών, τηρουμένης της αρχής της επικουρικότητας[semigr ]

- η εφαρμογή συστήματος παροχής αδειών για τον εφοδιασμό συνδεδεμένων πελατών, σύστημα στο οποίο η ασφάλεια εφοδιασμού, οι κανόνες όσον αφορά τις τιμές, οι υπηρεσίες και η ποιότητα θα αποτελέσουν συνιστώσες των αδειών αυτών[semigr ]

- η δημιουργία δυνατοτήτων ώστε να επιτευχθεί ελεύθερη επιλογή του προμηθευτή φυσικού αερίου για συγκρίσιμες ομάδες καταναλωτών στα κράτη μέλη[semigr ]

- η διατύπωση, και από τα κράτη μέλη, υποχρεώσεων παροχής δημοσίων υπηρεσιών ως μέρος του συστήματος παροχής αδειών και ως προϋπόθεση για τον εφοδιασμό μεγάλων καταναλωτών και, μακροπρόθεσμα, μικρομεσαίων καταναλωτών, συμπεριλαμβανομένων υποχρεώσεων όσον αφορά την ασφάλεια εφοδιασμού, το μακροπρόθεσμο προγραμματισμό και την προστασία του περιβάλλοντος. Ταυτόχρονα ρυθμίζεται ο τρόπος χρηματοδότησης των υποχρεώσεων παροχής δημοσίων υπηρεσιών[semigr ]

- η ελεύθερη διάθεση δικτύων φυσικού αερίου στα κράτη μέλη υπό ίσους, διαφανείς και μη δημιουργούντες διακρίσεις όρους[semigr ] στο πλαίσιο αυτό μπορούν επίσης να καθορισθούν όροι ως προς τη διαλειτουργικότητα[semigr ]

- η διασφάλιση ελέγχου σε κοινοτικό επίπεδο όσον αφορά τη λειτουργία της εσωτερικής αγοράς φυσικού αερίου και η θέσπιση ρύθμισης διευθέτησης διαφορών, συμπεριλαμβανομένων τρόπων διαιτησίας,

Ζ. λαμβάνοντας υπόψη ότι λόγω των διαφορών μεταξύ του τομέα του ηλεκτρισμού και του τομέα του φυσικού αερίου, χρειάζονται ορισμένοι διαφορετικοί ή και λιγότεροι κανόνες για:

- να γίνεται διάκριση στο πλαίσιο της πολιτικής στον τομέα του φυσικού αερίου όσον αφορά την ειδική θέση των παραγωγών φυσικού αερίου. Πρόκειται για τους μεγάλους προμηθευτές από δύο κράτη μέλη, για την ειδική θέση της Νορβηγίας ως κράτους μέλους του ΕΟΧ και για τις λοιπές χώρες παραγωγούς φυσικού αερίου όπως η Αλγερία και η Ρωσία. Η ποικιλομορφία αυτή θα πρέπει να καθίσταται σαφής κυρίως στις συμφωνίες διανομής[semigr ]

- να γίνεται διάκριση σε συνάρτηση με την ειδική κατάσταση των κρατών μελών από τα οποία μερικά είναι αυτάρκη και άλλα εξαρτώνται πλήρως από την εισαγωγή φυσικού αερίου είτε από χώρες της Ένωσης είτε εκτός αυτής το στοιχείο αυτό θα πρέπει να οδηγήσει στην εφαρμογή ενός βαθμού ελευθερίας στην οργάνωση της πολιτικής φυσικού αερίου στα κράτη μέλη,

- να λαμβάνεται υπόψη το γεγονός ότι η επιχειρήσεις διανομής φυσικού αερίου συχνά συνάπτουν μακροπρόθεσμα συμβόλαια εισαγωγών και να εξευρεθεί ισορροπία σε σχέση με την ανάγκη ανοίγματος της αγοράς φυσικού αερίου,

- να δοθεί η δυνατότητα ώστε κατά το σχηματισμό των τιμών, να λαμβάνονται υπόψη οι δαπάνες για τις εγκαταστάσεις αποθήκευσης του φυσικού αερίου σε συνάρτηση με την ασφάλεια εφοδιασμού και τη διαχείριση της επιβάρυνσης κατά τις περιόδους αιχμής καθώς και η ανάγκη, κατά την επόμενη εικοσαετία να αυξηθεί η υπόγεια ικανότητα αποθήκευσης κατά τουλάχιστον 75% στα διάφορα κράτη μέλη,

- να πραγματοποιούνται περιοδικές λεπτομερείς αναλύσεις κινδύνου όσον αφορά μια ενδεχόμενη διακοπή του εφοδιασμού φυσικού αερίου από τρίτες χώρες προς την Ευρωπαϊκη Ένωση, δεδομένου ότι η εξάρτηση από τις τρίτες χώρες αυτές αυξάνεται - μεταξύ άλλων και εξαιτίας της αυξανόμενης κατανάλωσης φυσικού αερίου. Συνδεδεμένη με την ανάγκη αυτή είναι και εκείνη της ενδεχόμενης λήψης επιπλέον μέτρων σε κοινοτικό επίπεδο ως προς τη διατήρηση των στρατηγικών αποθεμάτων,

- να βασίζεται ο σχεδιασμός των τιμών στον τομέα του φυσικού αερίου σε άλλα βασικά δεδομένα από ό,τι στον τομέα του ηλεκτρισμού[semigr ]

- το γεγονός ότι είναι λιγότερο επιτακτική η ανάγκη διαχωρισμού των διαφόρων λειτουργιών (unbundling) λόγω της ιδιαιτερότητας που παρουσιάζει η οργάνωση του τομέα φυσικού αερίου,

- να συναφθούν ειδικές συμφωνίες για την εγκατάσταση αγωγών φυσικού αερίου στα κράτη μέλη, προκειμένου να διασφαλισθεί η ελεύθερη διανομή φυσικού αερίου στα κράτη μέλη υπό την προϋπόθεση ότι θα εξακολουθήσει να διασφαλίζεται η μακροπρόθεσμη παροχή,

Η. λαμβάνοντας υπόψη τη σημασία την οποία αποδίδει η Συνθήκη ΕΚ, άρθρο 130 Α-Ε, στην οικονομική και κοινωνική συνοχή και στην ενίσχυση των λιγότερο αναπτυγμένων περιφερειών της Ενώσεως,

Θ. έχοντας υπόψη τη σημασία της συνεργασίας στον ενεργειακό τομέα μεταξύ της Κεντρικής και Ανατολικής Ευρώπης και της Ευρωπαϊκής Ένωσης, όπως έχει τονισθεί και στο Πράσινο Βιβλίο, καθώς και ένταξης των ενεργειακών συστημάτων τους στο δικό μας,

Ι. έχοντας υπόψη την ανάγκη να τεθεί σε εφαρμογή το ψήφισμά του της 20ής Σεπτεμβρίου 1996 που αφορά τη συνεργασία μεταξύ Ανατολής και Δύσης στον ενεργειακό τομέα και στον τομέα της πυρηνικής ασφάλειας, και πιό συγκεκριμένα την επείγουσα ανάγκη να συντονιστεί καλύτερα η διάθεση των πόρων στον τομέα αυτό ώστε να ανταποκριθεί καλύτερα στις συνήθεις ανάγκες των ενδιαφερομένων περιοχών, την ανάγκη να αρθούν όλα τα εμπόδια που εξακολουθούν ακόμα να παρακωλύουν τις διεθνείς επενδύσεις και τις εμπορικές συναλλαγές, της εισαγωγής και προώθησης της ορθολογικής σχέσης της ενέργειας και της παραγωγής μόνιμης ενέργειας στις χώρες της Κεντρικής και Ανατολικής Ευρώπης, καθώς και της αύξησης της πυρηνικής ασφάλειας μέσω της δεσμευτικής διεθνούς συνεργασίας. Τα ανωτέρω πρέπει στο μέτρο του δυνατού, να επιτευχθούν μέσω ανεξάρτητων, κανονιστικών αρχών,

ΙΑ. λαμβάνοντας υπόψη ότι τα πυρηνικά προβλήματα που υπάρχουν κυρίως σε χώρες της Κεντρικής και Ανατολικής Ευρώπης καθιστούν αναγκαία τη διαφανή διάθεση περισσοτέρων πόρων για έρευνα στον τομέα της ασφάλειας και της τελικής διάθεσης των πυρηνικών αποβλήτων λαμβάνοντας επίσης υπόψη ότι έγινε προσφάτως επισήμως αποδεκτό ότι σημειώθηκαν νέες κρίσιμες καταστάσεις στο Τσέρνομπιλ,

ΙΒ. λαμβάνοντας υπόψη ότι η Επιτροπή συγκεντρώνει, δικαιολογημένως την προσοχή στην ανάγκη να συνεχιστούν οι προσπάθειες, μέσω έρευνας και ανάπτυξης, ώστε να συγκεκριμενοποιηθεί περαιτέρω η ενεργειακή πολιτική της Ευρωπαϊκής Ένωσης,

1. εκφράζει την ικανοποίησή του για το γεγονός ότι η Επιτροπή έχει υιοθετήσει σε πολύ μεγάλο βαθμό τις προτάσεις του Ευρωπαϊκού Κοινοβουλίου τις σχετικές με το Πράσινο Βιβλίο «για μια ενεργειακή πολιτική της Ευρωπαϊκής Ένωσης», στο Λευκό Βιβλίο, και συμφωνεί με τις κύριες γραμμές[semigr ]

ΒΙΩΣΙΜΗ ΕΝΕΡΓΕΙΑ

2. καλεί την Επιτροπή να εκπονήσει, σε συνεργασία με τα κράτη μέλη χρηματοπιστωτικό πρόγραμμα για την προώθηση της χρησιμοποίησης βιώσιμης ενέργειας και ταυτόχρονα να εγκρίνει πρότυπο βιώσιμης ανάπτυξης που αποβλέπει στη μείωση της κατανάλωσης ενέργειας. Το εν λόγω πρόγραμμα προώθησης της βιώσιμης ενέργειας θα αποτελείται μεταξύ άλλων από τα εξής:

- εξέταση των δυνατοτήτων για την επιβολή πράσινου ΦΠΑ[semigr ]

- σταδιακή κατάργηση των αμέσων και εμμέσων επιδοτήσεων που προωθούν τη χρήση μορφών ενέργειας από ορυκτές πηγές[semigr ]

- την ευνοϊκότερη φορολογική αντιμετώπιση των επενδύσεων στην ανάπτυξη της βιώσιμης ενέργειας[semigr ]

- τη δημιουργία δυνατοτήτων για απόσβεση των επενδύσεων σε βιώσιμη ενέργεια συναρτώντας τις με την ποσότητα ενέργειας που παρέχεται στο σχετικό δίκτυο, συμπεριλαμβανομένων των συντελεστών πλήρους κόστους και των νόμων τροφοδότησης[semigr ]

- τη δημιουργία προγράμματος για την ταχύρυθμη διάλυση των πεπαλαιωμένων και ρυπογόνων σταθμών παραγωγής ενέργειας[semigr ]

- τη δημιουργία ενός νέου προγράμματος Ε και Α στο 5ο πρόγραμμα Πλαίσιο γεγονός το οποίο θα μειώσει το ύψος των επενδύσεων των επιχειρήσεων παραγωγής ενέργειας και του εν γένει επιχειρησιακού τομέα[semigr ]

3. θεωρεί απαραίτητο το μερίδιο των ανανεώσιμων πηγών ενέργειας να αυξηθεί στο σύνολο της πρωτογενούς ενέργειας στην Ευρωπαϊκή Ένωση έως το έτος 2010 κατά τουλάχιστον 15%, και να αυξηθεί ιδιαίτερα το μερίδιο της βιομάζας[semigr ]

4. καλεί την Επιτροπή, σε συνεργασία με τα κράτη μέλη, να ερευνήσει τις δυνατότητες να βελτιωθεί η πρόσβαση στο δίκτυο ηλεκτρισμού για τη βιώσιμη ενέργεια μεταξύ άλλων, μέσω :

- της υποχρεωτικής προμήθειας βιώσιμης ενέργειας (π.χ. «δέσμευση μη ορυκτού καυσίμου»)[semigr ]

- της εγγύησης για εκ νέου λήψη της, σε μικρή κλίμακα, παραχθείσας βιώσιμης ενέργειας[semigr ]

- της δεσμευτικής αναγραφής ποσοστού βιώσιμης ενέργειας στην περιγραφή των όρων συμμετοχής σε δημόσιους διαγωνισμούς[semigr ]

- της διεξαγωγής δημοσίων εκστρατειών για την κινητοποίηση των καταναλωτών να χρησιμοποιήσουν βιώσιμη ενέργεια σε κάπως υψηλότερη τιμή[semigr ]

5. λαμβάνει υπό σημείωση τις προσπάθειες της Επιτροπής για να συντάξει κατάλογο του συνόλου των μέτρων για την πολιτική που αφορά τη βιώσιμη ενέργεια και ζητεί σχετικώς να δοθεί μεγαλύτερη προσοχή στο θέμα του σήματος ενεργειακής αποτελεσματικότητας και στην επιτυχή εφαρμογή, σε ορισμένα κράτη μέλη, των συμφωνιών μεταξύ κράτους και βιομηχανίας για την ενεργειακή αποδοτικότητα και εξοικονόμηση λαμβάνοντας υπόψη τους κανόνες ανταγωνισμού της ΕΕ[semigr ]

6. καλεί την Επιτροπή να εκπονήσει μελέτη σχετικά με τις περιπτώσεις «καλύτερης πρακτικής» (best practice) όσον αφορά την αποκεντρωμένη/τοπική παραγωγή και διανομή ενέργειας στα κράτη μέλη καθώς και στον τομέα της παραγωγής επί τόπου («at point of use»), ούτως ώστε να αποφευχθούν δαπάνες διανομής και μεταβίβασης και επιθυμεί να κοινοποιηθούν τα σχετικά αποτελέσματα στα κράτη μέλη, και καλεί την Επιτροπή να υποβάλει σχετικές προτάσεις[semigr ]

7. καλεί την Επιτροπή να δημοσιεύσει όσο το δυνατόν συντομότερα την ανακοίνωσή της που αφορά τη συνδυασμένη παραγωγή ηλεκτρισμού και θερμότητας (ΣΠΗΘ) και συμπεριλαμβάνει ανάλυση της χρήσης (συμπεριλαμβανομένου του αντίκτυπου της οδηγίας για τον ηλεκτρισμό στις πιθανότητες διείσδυσης της συνδυασμένης παραγωγής ηλεκτρισμού και θερμότητας (ΣΠΗΘ)) και να υποβάλει επίσης προτάσεις για την προώθηση της χρήσης της συνδυασμένης παραγωγής ηλεκτρισμού και θερμότητας (ΣΠΗΘ) στα κράτη μέλη και την άρση των υφισταμένων εμποδίων και να εκπονήσει προτάσεις για τους τρόπους με τους οποίους η ενεργειακή παραγωγή μπορεί να πραγματοποιηθεί σε περισσότερο αποκεντρωμένο/τοπικό επίπεδο[semigr ]

8. αναμένει από την Επιτροπή ότι θα ευαισθητοποιήσει τα κράτη μέλη - μέσω μελετών, διασκέψεων, σχεδίων επίδειξης, κλπ - για την ΣΠΗΘ ως ιδιαίτερα σημαντικό παράγοντα κατά την κατασκευή νέων μονάδων και, όπου αυτό είναι δυνατόν, θα πραγματοποιήσει τη συνδυασμένη παραγωγή με υφιστάμενα και καινοτόμα βιομηχανικά σχέδια για την παραγωγή θερμότητας, προκειμένου να αυξηθεί η ενεργειακή απόδοση και να περιοριστεί η εκπομπή ρυπαινουσών ουσιών όπως το διοξείδιο του άνθρακα[semigr ]

9. καλεί την Επιτροπή να εξετάσει κατά πόσον μπορεί να αναπτύξει χρηματοδοτικά μέσα που να αυξάνουν τη χρήση της ΣΠΗΘ, τόσο σε μικρή όσο και σε μεγάλη κλίμακα, και να επιταχύνουν το σταδιακό κλείσιμο των πεπαλαιωμένων και ιδιαίτερα ρυπαινουσών μονάδων[semigr ]

10. επαναλαμβάνει την ανάγκη να θεσπισθούν κανόνες της Ευρωπαϊκής Ένωσης όσον αφορά είδη για την παραγωγή βιώσιμης ενέργειας, την προώθηση της βιώσιμης ενέργειας μέσω της εφαρμογής της σε δημόσια κτήρια, την επαγγελματική κατάρτιση για τεχνικούς του οικοδομικού τομέα, τη διάδοση πληροφοριών όσον αφορά τα προϊόντα και την εξάλειψη των υφισταμένων διακρίσεων εις βάρος της βιώσιμης ενέργειας[semigr ]

11. αναμένει ότι η Επιτροπή θα καταστήσει αυστηρότερους τους κανόνες προτύπων για συσκευές εντός του πλαισίου που παρέχουν οι τεχνικές και οικονομικές δυνατότητες και θα εισαγάγει τη σήμανση που αφορά την ενεργειακή αποδοτικότητα των συσκευών[semigr ]

12. καλεί την Επιτροπή κατά τον προσδιορισμό του ελάχιστου ύψους φόρων κατανάλωσης για ορισμένα καύσιμα (η ενεργειακή επιβάρυνση/CO2) να φροντίσει ώστε:

- να βασίζεται ο ελάχιστος φόρος κατανάλωσης, όσο είναι πρακτικώς δυνατόν, στην περιεκτικότητα του καυσίμου σε διοξείδιο του άνθρακα ούτως ώστε να επιτευχθεί όντως μια εσωτερικοποίηση του εξωτερικού κόστους και να ληφθεί υπόψη η περιβαλλοντική φορολογική συμβολή ενός συγκεκριμένου καυσίμου[semigr ]

- να προσδιοριστεί κατά τέτοιο τρόπο το ελάχιστο ύψος του φόρου κατανάλωσης ώστε να σημειωθεί σημαντική συμμετοχή στις διεθνείς υποχρεώσεις της Κοινότητας όσον αφορά τη μείωση διοξειδίου του άνθρακα[semigr ]

13. αναμένει ότι η Επιτροπή θα καταβάλει επίσης προσπάθειες για την ανάπτυξη αγοράς για τη βιώσιμη ενέργεια εκτός της Ευρωπαϊκής Ένωσης, μέσω:

- της εξαλείψεως - σε συμφωνία με τη Διεθνή Τράπεζα - των γραφειοκρατικών εμποδίων στις τοπικές τράπεζες τρίτων χωρών ώστε να μπορεί να εισαχθεί βιώσιμη ενέργεια σε μεγάλη κλίμακα[semigr ]

- την προώθηση των εξαγωγών της ΕΕ στον τομέα της βιώσιμης ενέργειας καθώς και στη μεταφορά της τεχνολογίας από την ΕΕ[semigr ]

- τη σύσταση κέντρων της ΕΕ για βιώσιμη ενέργεια σε τρίτες χώρες και την ανάπτυξη των δικτύων μεταξύ των προγραμμάτων MEDA[semigr ]

- της εκπόνησης προγράμματος για τη βιομάζα που προορίζεται για τις χώρες της Κεντρικής και Ανατολικής Ευρώπης πριν από την προσχώρησή τους και της προώθησης της μεταφοράς σχετικών τεχνολογιών[semigr ]

- τη δημιουργία - σε συμφωνία με τη Διεθνή Τράπεζα - μακροπρόθεσμων χρηματοπιστωτικών προγραμμάτων για τρίτες χώρες οι οποίες θέλουν να παράγουν βιώσιμη ενέργεια[semigr ]

- την αναγραφή στην ημερήσια διάταξη της Παγκόσμιας Διάσκεψης Εμπορίου στη Σιγκαπούρη του θέματος για την ανάπτυξη τέτοιας αγοράς.

- τη δημιουργία κοινών προγραμμάτων εφαρμογής για τη μείωση των εκπομπών CO2 μεταξύ της ΕΕ και τρίτων χωρών, συμπεριλαμβανομένης της παροχής τεχνικής αρωγής και βοήθειας για την έναρξη χρησιμοποίησης της βιώσιμης ενέργειας[semigr ]

- τη δημιουργία εκθεσιακού κέντρου για προϊόντα βιώσιμης ενέργειας και προγράμματα επιδείξεως σε τρίτες χώρες εκ μέρους επιχειρήσεων της ΕΕ[semigr ]

14. λαμβάνει υπό σημείωση τις προτάσεις που υπέβαλε η ΕΕ όσον αφορά την πολιτική βιώσιμης ενέργειας στο πλαίσιο των διεθνών κλιματολογικών αλλαγών και την εντολή του Βερολίνου ενόψει της δημιουργίας συμπληρωματικού πρωτοκόλλου στην συμφωνία-πλαίσιο του ΟΗΕ όσον αφορά τις κλιματολογικές αλλαγές και καλεί την Επιτροπή, σε συμφωνία με τα κράτη μέλη, να ενσωματώσει όσο είναι πρακτικώς δυνατό τις συμφωνίες αυτές στην περαιτέρω πρόοδο της πολιτικής για τη βιώσιμη ενέργεια[semigr ]

15. καλεί την Επιτροπή να καταβάλει κάθε δυνατή προσπάθεια σε συνεργασία μαζί του για την προάσπιση και την προώθηση του προγράμματος SAVE II και της οδηγίας για ορθολογιστικό προγραμματισμό δεδομένου ότι αποτελούν τις μόνες ρεαλιστικές στρατηγικές που διαθέτει η Ευρωπαίκή Ένωση όσον αφορά το διοξείδιο του άνθρακα[semigr ] πιστεύει ότι περαιτέρω πρέπει να καθορισθούν αριθμοί στόχου, όπως για τη μείωση του επιπέδου των εκπομπών διοξειδίου του άνθρακα του 1990, ώστε να σταθεροποιηθεί μέχρι το 2005, την ετήσια αύξηση κατά 1% σε ενέργεια από ανανεώσιμες πηγές και την ενεργειακή αποτελεσματικότητα στο πλαίσιο στόχου μείωσης κατά 1 1/2% ετησίως της καταναλώσεως πρωτογενούς ενέργειας[semigr ] ζητεί όπως οι χώρες της Λεκάνης της Μεσογείου έχουν πρόσβαση στο πρόγραμμα SAVE ΙΙ λαμβανομένων υπόψη των θετικών διασυνοριακών αποτελεσμάτων[semigr ]

16. καλεί, στο πλαίσιο του προγραμματισμού εντατικότερης χρησιμοποίησης των ανανεώσιμων πηγών ενέργειας, να επικεντρωθεί η προσοχή στις δυνατότητες χρησιμοποιήσεως του ύδατος των διαφόρων υδροφόρων περιοχών της Ευρώπης μεταξύ άλλων δε την υδραυλική ενέργεια[semigr ]

17. καλεί την Επιτροπή από κοινού με τα κράτη μέλη να διοργανώσει διάσκεψη για κτίρια όπου θα χρησιμοποιούνται τεχνικές βιωσιμότητας και βιώσιμη ενέργεια και θα εφαρμόζονται πρότυπα ανανεώσιμης και ανακυκλούμενης ενέργειας καθώς και για τη δημιουργία στο πλαίσιο της Επιτροπής μιας «ειδικής μονάδας οικολογικής οικοδόμησης»[semigr ]

18. αναμένει ότι η Επιτροπή, σε συνεργασία με τα κράτη μέλη, θα διοργανώσει ευρεία εκστρατεία στον τομέα της βιώσιμης ενέργειας και της εξοικονόμησης ενέργειας με στόχο την υποστήριξη εκ μέρους της κοινής γνώμης, κυρίως δε με την παροχή ενημέρωσης, την επίδειξη, μελέτες, συνεργασία μεταξύ πόλεων που καινοτομούν στον τομέα αυτό, επιδοτήσεις προγραμμάτων, κλπ.

Στο πλαίσιο αυτό αναμένεται ότι η Επιτροπή θα προβλέψει κριτήρια στα οποία θα πρέπει να ανταποκρίνονται οι διατάξεις παροχής επιδοτήσεων των κρατών μελών υπό το πρίσμα του ελεύθερου ανταγωνισμού[semigr ]

19. ζητεί από την Επιτροπή να παρουσιάσει πρόγραμμα Ε& ΤΑ στον τομέα των κοινωνικών επιστημών με σκοπό την προώθηση προτύπων συμπεριφοράς, σε ατομικό και συλλογικό επίπεδο, που ευνοούν την αποταμίευση και κυρίως τη μείωση της κατανάλωσης ενέργειας[semigr ]

ΑΕΡΙΟ

20. διαπιστώνει ότι υπάρχει ανάγκη περαιτέρω εκπόνησης κατευθυντηρίων αρχών για τον τομέα του φυσικού αερίου και καλεί την Επιτροπή να επισπεύσει τη σχετική πρόοδο και να προβεί βραχυπρόθεσμα σε σχετική διαβούλευση με το Ευρωπαϊκό Κοινοβούλιο[semigr ]

21. επιθυμεί όσον αφορά τον τομέα του φυσικού αερίου να διατεθούν περισσότερα κονδύλια για την έρευνα και ανάπτυξη, μεταξύ άλλων, όσον αφορά τη διερεύνηση (τεχνικές εξόρυξης μικρής κλίμακος), αποθήκευση μεγάλης κλίμακος, τεχνικές εξοικονόμησης, αεριοποίηση άνθρακος, νέες εφαρμογές (π.χ. στον τομέα των αυτοκινήτων) και τη χρήση του φυσικού αερίου από κοινού με άλλες πηγές ούτως ώστε να αυξηθεί έντονα η ενεργειακή απόδοση (συστήματα συνδυασμένης παραγωγής θερμότητας και ηλεκτρισμού που λειτουργούν με φυσικό αέριο)[semigr ]

ΔΙΕΘΝΕΣ ΠΛΑΙΣΙΟ

22. καλεί την Επιτροπή να συμπεριλάβει στους στόχους της ενεργειακής πολιτικής την μείωση της εξαρτήσεως από τις εισαγωγές[semigr ]

23. θεωρεί απαραίτητο να διοργανώσει η Επιτροπή όσο το δυνατόν συντομότερα μια ή περισσότερες καλά προετοιμασμένες περιφερειακές ενεργειακές διασκέψεις σε συνεργασία με την Ομάδα των 7, την ΕΤΑΑ, την Παγκόσμια Ένωση Πυρηνικών Εκμεταλλεύσεων, την ΕΤΕ, την Παγκόσμια Τράπεζα, το ΔΝΤ και ΜΚΟ που δραστηριοποιούνται στον τομέα της ενέργειας, στις χώρες της Ανατολικής και Κεντρικής Ευρώπης, προκειμένου να καθορισθεί για κάθε μια από τις χώρες αυτές με ποιόν τρόπον θα μπορούσε κατά τον καλύτερο τρόπο να ενισχυθεί η ενεργειακή πολιτική, μέσω:

- της αποσύνδεσης της οικονομικής ανάπτυξης από την ενεργειακή κατανάλωση και της μετάβασης προς μικρότερη ενεργειακή κατανάλωση στη βαρειά βιομηχανία με στόχο να αυξηθεί η ενεργειακή αποδοτικότητα τουλάχιστον κατά 10 μονάδες και με αυτόν τον τρόπο να φθάσει στο επίπεδο της Ευρωπαϊκής Ένωσης[semigr ]

- της ανάπτυξης δέσμης μέτρων για ενεργειακή αποδοτικότητα στον τομέα της παραγωγής και διανομής ενέργειας, της παραγωγής θερμότητας και της διανομής στα νοικοκυριά, καθώς και της προώθησης εκστρατειών για την εξοικονόμηση ενέργειας[semigr ]

- της ενθάρρυνσης ενεργειακών επενδύσεων, ακόμη και επιχειρήσεων της ΕΕ, με την ανάπτυξη μεταξύ άλλων ελκυστικών προγραμμάτων για άμεσες επενδύσεις στο εξωτερικό, σε συνεργασία με δυτικά χρηματοπιστωτικά ιδρύματα[semigr ]

- της ανάπτυξης οικονομικώς προσιτών τεχνολογιών για την καταμέτρηση - κυρίως στα νοικοκυριά - της ενεργειακής κατανάλωσης ώστε να υπάρχει αντιστοιχία ατομικής κατανάλωσης και ενεργειακού λογαριασμού[semigr ]

- της προώθησης της εγκατάστασης μονάδων ΣΠΗΘ φυσικού αερίου (co- generation) και της ευρύτερης κλίμακας εφαρμογής της ΣΠΗΘ.

- της ταχύτερης εισαγωγής των ανανεώσιμων πηγών ενέργειας κυρίως σε αραιοκατοικημένες περιοχές όπου θα τεθεί ως στόχος ότι το έτος 2015 τουλάχιστον 10% των ενεργειακών πηγών στις χώρες της Κεντρικής και Ανατολικής Ευρώπης θα συνίστανται από ανανεώσιμες πηγές ενέργειας[semigr ]

- της επιτάχυσης της ιδιωτικοποίησης του ενεργειακού τομέα και της αποσυνδέσεως των λειτουργιών παραγωγής, μεταφοράς και διανομής[semigr ]

- των τιμών μεταφοράς και διασύνδεσης οι οποίες πρέπει να βασίζονται σε κριτήρια που δεν δημιουργούν διακρίσεις και είναι διαφανή[semigr ]

- της ανάπτυξης θεσμών που μπορούν να συμβάλλουν με οποιοδήποτε τρόπον στη λειτουργία της αγοράς του ενεργειακού τομέα και στην ανάπτυξη των προγραμμάτων ενεργειακής εξοικονόμησης καθώς και την ταχεία εισαγωγή ανανεώσιμων πηγών ενέργειας[semigr ]

- της αύξησης των κριτηρίων ασφαλείας κατά τη χρησιμοποίηση της πυρηνικής ενέργειας υπό την αιγίδα της ΔΟΑΕ όσον αφορά τη διάθεση πυρηνικών αποβλήτων καθώς και την επίτευξη συμφωνιών - σε συνεννόηση με τις όμορες χώρες - σχετικά με την αύξηση της ασφάλειας ή ενδεχομένως το οριστικό κλείσιμο επικίνδυνων πυρηνικών σταθμών. Επί του προκειμένου μία λύση είναι να εισαχθεί υποκατάστατη ενέργεια σε προσιτή τιμή. Σχετικά πρέπει να γίνουν οι ενδεχόμενες οικονομικές ρυθμίσεις με τα διεθνή χρηματοπιστωτικά ιδρύματα[semigr ][semigr ]

24. επιθυμεί όλες οι χώρες που διαθέτουν πυρηνικές εγκαταστάσεις, συμπεριλαμβανομένης της πρώην Σοβιετικής Ένωσης, να ενθαρρυνθούν να προσχωρήσουν στη διεθνή σύμβαση για την ασφάλεια και να γίνουν ενεργά μέλη. Στο μέλλον η παροχή χρηματοδοτικής ενίσχυσης θα πρέπει να εξαρτάται από την προσχώρηση αυτή[semigr ]

25. προτείνει τη σύσταση ειδικής ομάδας για την ενέργεια που θα ασχολείται με την πυρηνική ασφάλεια και θα παρέχει συμβουλές στην Επιτροπή σχετικά με τον τρόπο με τον οποίο θα πρέπει να εφαρμοσθούν προγράμματα στις χώρες της Ανατολικής και Κεντρικής Ευρώπης και σχετικά με τα υποβληθέντα σχέδια η εν λόγω ομάδα θα ενημερώνει το Κοινοβούλιο σχετικά με όλες τις συστάσεις της. Για τη σχετική προετοιμασία πρέπει να αναζητηθούν κυρίως ειδικοί της σοβιετικής τεχνολογίας στις ΧΚΕ και στις πρώην χώρες της ΚΑΚ - σε συνεργασία με τις εθνικές αρχές ασφάλειας οι οποίοι θα εκπονήσουν κατάλογο των επειγουσών βελτιώσεων ασφάλειας στις πυρηνικές τους μονάδες[semigr ]

26. επιθυμεί να τροποποιηθούν τα κριτήρια των προγραμμάτων PHARE και TACIS ούτως ώστε να τονίζονται λιγότερο η εκτέλεση μελετών και η γνωμοδότηση και περισσότερο η συμπληρωματική χρηματοδότηση και συγχρηματοδότηση της εφαρμογής των πορισμάτων των περιφερειακών διασκέψεων για την ενέργεια[semigr ]

27. επιθυμεί να συντονίσει η Επιτροπή τις χρηματοδοτικές προσπάθειες του ΔΝΤ, της Παγκόσμιας Τράπεζας, της ΕΤΑΑ και της ΕΤΕ με τους πόρους των προγραμμάτων PHARE και TACIS, προκειμένου - από κοινού με τους ιδιωτικούς χρηματοδότες και επιχειρηματίες και με τις ενδιαφερόμενες χώρες της Ανατολικής και Κεντρικής Ευρώπης - να επιτευχθούν οι καλύτερες δυνατόν χρηματοδοτικές ρυθμίσεις, ούτως ´ώστε να ενισχυθούν τα αποτελέσματα των περιφερειακών διασκέψεων και επιθυμεί να υποβάλλει η Επιτροπή τακτικά σχετικές εκθέσεις[semigr ]

28. ζητεί και πάλι επιτακτικά να επιτευχθεί Ενεργειακός Χάρτης με τις χώρες της μεσογειακής περιοχής για να αναπτυχθούν διμερείς επαφές στον τομέα της ενέργειας μεταξύ των χωρών αυτών και της Ευρωπαϊκής Ένωσης (π.χ. την προώθηση επενδύσεων στον τομέα του φυσικού αερίου μεταξύ της Αλγερίας και της Ευρωπαϊκής Ένωσης)[semigr ]

29. υποστηρίζει την επίτευξη στενότερων επαφών επί τη μορφή συμφωνιών με τις σημαντικότερες τρίτες χώρες παραγωγούς πετρελαίου και εκφράζει στο πλαίσιο αυτό την επιθυμία να επισπεύσει η Επιτροπή τις διαπραγματεύσεις με τις χώρες του Συμβουλίου Συνεργασίας των Χωρών του Κόλπου σχετικά με τη σύνοψη συμφωνίας ελευθέρων συναλλαγών[semigr ]

30. υπογραμμίζει την ανάγκη της πλήρους εναρμόνισης των περιβαλλοντικών απαιτήσεων στον ενεργειακό τομέα, ενόψει της πρόληψης της νόθευσης του ανταγωνισμού σε παγκόσμιο επίπεδο εις βάρος της ΕΕ, η οποία στον τομέα αυτό έχει επιτύχει υψηλό επίπεδο προστασίας[semigr ]

ΕΡΕΥΝΑ ΚΑΙ ΕΠΙΔΕΙΞΗ

31. καλεί την Επιτροπή να παρουσιάσει «επεξηγηματικό πρόγραμμα για τις ανανεώσιμες πηγές ενέργειας» και «επεξηγηματικό πρόγραμμα ενεργειακής αποτελεσματικότητας» και να προωθήσει κάθε ένα από αυτά εξίσου με την προώθηση της πυρηνικής ενέργειας, όπως προκύπτει από τις δεσμεύσεις της Συνθήκης ΕΥΡΑΤΟΜ και το παρεπόμενο «ενδεικτικό πρόγραμμα Ατομικής Ενέργειας» (ΡΙΝC)[semigr ]

32. καλεί την Επιτροπή να σχεδιάσει προγράμματα που θα τονώσουν σημαντικά τις δραστηριότητες επιδείξεως για τα προγράμματα βιώσιμης ενέργειας και ενεργειακής απόδοσης για το 5ο πρόγραμμα πλαίσιο[semigr ]

33. καλεί την Επιτροπή να καταρτίσει προγράμματα τα οποία θα τοποθετούν σε συγκρίσιμη χρηματοδοτική βάση την έρευνα και ανάπτυξη όσον αφορά τις ανανεώσιμες πηγές ενέργειας και την έρευνα και ανάπτυξη για την ενεργειακή αποδοτικότητα με τις προτάσεις που αφορούν την πυρηνική ενέργεια στο 5ο πρόγραμμα πλαίσιο[semigr ]

34. καλεί την Επιτροπή να εξετάσει την ανάληψη πρόσθετης δράσης για να βελτιωθεί η αποτελεσματικότητα των ηλεκτρικών δικτύων διαμονής[semigr ]

35. καλεί την Επιτροπή να υποβάλει συνεκτικό πρόγραμμα έρευνας και τεχνολογικής ανάπτυξης που να βασίζεται αφενός στα διάφορα προγράμματα όπως Synergie, Thermie, SAVE, κλπ και αφετέρου στο 4ο πρόγραμμα πλαίσιο, τα κοινά κέντρα έρευνας, PHARE, TACIS, EUREKA, EURATOM κλπ και που να προβλέπει περισσότερη ισορροπία οσον αφορά τη διάθεση των πόρων που προορίζονται για τα προγράμματα τα σχετικά με τη βιώσιμη ενέργεια[semigr ]

36. επιθυμεί στο 5ο πρόγραμμα πλαίσιο να προβλεφθεί ένα μέρος «ενέργεια και περιβάλλον», που να τονίζει ιδιαίτερα τα σχέδια επίδειξης για ανενώσιμη ενέργεια και την επιτυχή εισαγωγή στην αγορά. Επίσης ζητείται να δοθεί προσοχή στη συμμετοχή των ΜΜΕ που συμβάλλουν στις προσπάθειες Ε& Α της Ευρωπαϊκής Ένωσης, δεδομένου ότι ένα μεγάλο μέρος της έρευνας πραγματοποιείται από τις ΜΜΕ και τις μεγάλες δημόσιες οργανώσεις έρευνας[semigr ]

37. επιθυμεί όπως η Επιτροπή εξετάσει από κοινού με τα κράτη μέλη πως μπορεί να προωθηθεί η εφαρμογή όλων των δυνατών μέτρων διαχείρισης της ενέργειας από πλευράς ζητήσεως συνυπολογίζοντας το εξωτερικό κόστος και ωφέλειες[semigr ] επιθυμεί επίσης να καταρτίσει η Επιτροπή από κοινού με τα κράτη μέλη προγράμματα επίδειξης και ενημέρωσης ούτως ώστε να ενθαρρύνει τη χρησιμοποίηση θερμικών αντλιών οι οποίες συμβάλλουν σε σημαντική εξοικονόμηση ενέργειας στον τομέα της θερμάνσεως χώρων[semigr ]

ΠΕΡΙΦΕΡΕΙΑΚΗ ΠΟΛΙΤΙΚΗ

38. επιθυμεί να ληφθούν υπόψη περιφερειακές δραστηριότητες στον τομέα των ανανεώσιμων πηγών ενέργειας, οι οποίες μπορούν να αποτελέσουν την αφετηρία για την επίλυση περιφερειακών προβλημάτων, προκειμένου να δημιουργηθούν θέσεις απασχόλησης σε περιφερειακό επίπεδο και να μειωθεί η εξάρτηση των περιφερειών από εξωτερικές ενεργειακές πηγές[semigr ]

39. τονίζει ότι τα διαρθρωτικά ταμεία συνιστούν την κυριότερη πηγή κοινοτικής χρηματοδότησης για τα έργα του τομέα της ενέργειας και ζητεί επιτακτικά από την Επιτροπή να καταβάλει ιδιαίτερη προσπάθεια για τον καλύτερο συντονισμό μεταξύ των διαρθρωτικών παρεμβάσεων αφενός και των προτεραιοτήτων της ενεργειακής πολιτικής αφετέρου[semigr ]

40. καλεί την Επιτροπή να διασφαλίσει ότι, τόσο οι προτάσεις της όσο και η εφαρμογή της κοινοτικής πολιτικής ενέργειας με βάση το Λευκό Βιβλίο και τις συστάσεις του Ευρωπαϊκού Κοινοβουλίου, θα συμβάλουν ευρύτερα και πιο συγκεκριμένα στην ενίσχυση των λιγότερο αναπτυγμένων περιοχών, στο πλαίσιο της πολιτικής για οικονομική και κοινωνική σύγκλιση[semigr ]

41. υποστηρίζει την εκπροσώπηση των περιφεριακών και τοπικών αρχών στην συμβουλευτική επιτροπή ενέργειας και καλεί την Επιτροπή να διασφαλίσει ότι οι τοπικές και περιφερειακές αρχές θα μπορέσουν να καταστήσουν ουσιαστικό τον ρόλο τους στην υλοποίηση των κοινών στόχων της ενεργειακής πολιτικής[semigr ]

42. καλεί την Επιτροπή να ενισχύσει την πολιτική της σε σχέση με τις τοπικές και περιφερειακές αρχές, ούτως ώστε να μπορέσουν να συμβάλουν στην υλοποίηση των κοινών στόχων όσον αφορά συγκεκριμένα:

- τις τεχνολογίες θερμάνσεως σε αστικό και συλλογικό επίπεδο[semigr ]

- την χρησιμοποίηση των τοπικών πηγών ανανεώσιμης ενέργειας[semigr ]

- την πρόσβαση των τοπικών και περιφερειακών παραγωγών ενέργειας στα εθνικά και ευρωπαϊκά δίκτυα[semigr ]

- το ρόλο τους στην εφαρμογή της κοινοτικής δομής και την ευθύνη τους όσον αφορά την κατανάλωση ενέργειας[semigr ]

- την διευκόλυνση κοινής αστικής δομής και την ενθάρρυνση των πρακτικών εφαρμογών της κοινωνίας των πληροφοριών ενόψει της μειώσεως της κυκλοφορίας[semigr ]

- τη χρησιμοποίηση οικολογικών φόρων στην κυκλοφορία για την προστασία του περιβάλλοντος και την ενθάρρυνση της χρησιμοποίησης των δημοσίων μέσων συγκοινωνίας[semigr ]

43. καλεί την Επιτροπή να διασφαλίσει ότι στα συμβουλευτικά σώματα του ενεργειακού τομέα θα συμπεριλαμβάνεται εκπροσώπηση των πολιτών για θέματα του περιβάλλοντος και του οικονομικού κόστους[semigr ]

44. φρονεί ότι η συντονισμένη δράση μεταξύ των περιφερειών και των πόλεων στο πλαίσιο του προγράμματος SAVE, όπως προτείνεται στο Λευκό Βιβλίο (παράγραφος 121), πρέπει να διασφαλίσει ευνοϊκό αποτέλεσμα στις λιγότερο αναπτυγμένες περιφέρειες, στο πλαίσιο της πολιτικής για την οικονομική και κοινωνική συνοχή[semigr ]

ΜΕΤΑΦΟΡΕΣ

45. καλεί την Επιτροπή να προωθήσει πολύ αποτελεσματικότερο νομοθετικό πρόγραμμα ώστε να βελτιωθεί συντόμως η ενεργειακή αποδοτικότητα των οδικών μεταφορών[semigr ]

46. καλεί επιπλέον την Επιτροπή να καταβάλει ευρύτατες προσπάθειες για να επιτευχθεί συναίνεση στα κράτη μέλη όσον αφορά τη δημιουργία προτύπων για ενεργειακώς οικονομικούς κινητήρες με χαμηλές ρυπογόνες εκπομπές και τη λήψη μέτρων στον τομέα της διαχείρισης των μεταφορών με τα οποία θα μειώνεται η κατανάλωση ενέργειας[semigr ] καλεί την Επιτροπή να επικεντρώσει περισσότερο την προσοχή της στην έρευνα και την ανάπτυξη όσον αφορά την εφαρμογή της ηλεκτρικής κίνησης στις τεχνικές μεταφορών μέσω βελτιωμένων τεχνικών για τους συσσωρευτές[semigr ]

47. συμφωνεί με το πρόγραμμα εργασίας που η Επιτροπή προτείνει στο Παράρτημα της Λευκής Βίβλου, με την προϋπόθεση ότι η Επιτροπή θα δεχθεί τις συμπεριλαμβανόμενες στο παρόν ψήφισμα συμπληρωματικές δραστηριότητες και θα τροποποιήσει ανάλογα με παρατηρήσεις του Κοινοβουλίου τις προτεινόμενες από την ίδια δραστηριότητες[semigr ]

48. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, τις κυβερνήσεις και τα κοινοβούλια των κρατών μελών και τις κυβερνήσεις και τα κοινοβούλια των χωρών που έχουν υποβάλει αίτηση προσχώρησης στην Ευρωπαϊκή Ένωση.